Сенатор ауылшаруашылығы өкілдерімен кездесті
"Сенатор ауылшаруашылығы өкілдерімен кездесті" | "https://abai.kz/post/47053"
TITLE: Сенатор ауылшаруашылығы өкілдерімен кездесті
URL: https://abai.kz/post/47053
META: "Сенатор ауылшаруашылығы өкілдерімен кездесті" | "https://abai.kz/post/47053"
DATE: 26.09.2016
AUTHOR(s): Абай-Ақпарат
TOTAL WORDS: 133
TEXT: Бүгін төлеби ауданына ҚР парламенті сенатының депутаты, республикалық жер реформасы жөніндегі комиссия мүшесі қуаныш айтаханов арнайы іс-сапармен келіп, тұрғындармен, шаруа қожалығының өкілдерімен, аудан активімен кездесті. Бұл туралы «Абай ақпарат» ОҚО әкімінің баспасөз қызметіне сілтеме жасай отырып хабарлайды. Аудан әкімдігінің кіші мәжіліс залында өткен жиын барысында  Қуаныш Айтаханов жаңадан сайланған аудан әкімін құттықтап жұмысына сәттілік тіледі. Еліміздегі ауыл шаруашылық саласын дамытуға бағытталған мемлекеттік бағдарламалар, Парламент Сенатының бүгінгі таңда атқарған жұмыстарымен  хабардар етті. Кездесу барысында халық қалаулысы еліміздегі Жер Кодексіне енгізілетін өзгертулер мен толықтыруларға байланысты шаруа қожалықтарының ұсыныс пікірлерін тыңдап, өз ойымен бөлісті. Төлеби ауданында өндірісімен қатар туризмді дамытуға зор мүмкіндік бар екендігін тілге тиек етіп, осы бағыттағы жұмысты жандандыру керек деді ҚР Парламентін Сенатының депутаты Қуаныш Айтаханов. Жиын соңында аудан әкімі Бұхарбай Парманов аудан тұрғындарының атынан сенаторға алғыс білдіріп, алдағы жұмыстарына сәттіліктер тіледі. Abai.kz
